b'\n_START_ARTICLE_\nLovro Perko\n_START_SECTION_\n\xc5\xbdivljenje in delo\n_START_PARAGRAPH_\nPerko je dokon\xc4\x8dal enorazrednico v doma\xc4\x8dem kraju, nato je ljudsko \xc5\xa1olo nadaljeval v Gorici, kjer je obiskoval tudi 1. razred gimnnazije, ostalo ni\xc5\xbejo gimnazijo je dokon\xc4\x8dal v Trstu, 5. razred gimnazije in u\xc4\x8ditelji\xc5\xa1\xc4\x8de pa v 1890 v Ljubljani. Slu\xc5\xbeboval je v \xc4\x8crnomlju (1890\xe2\x80\x931903), \xc5\xbdireh (do 1899), Gorenjem Logatcu, Poljanah nad \xc5\xa0kofjo Loko (1903\xe2\x80\x931925) in bil nato do upokojitve decembra 1925 prideljen prosvetni upravi v Ljubljani. Kot \xc4\x8ditalni\xc5\xa1ki tajnik v \xc4\x8crnomlju je za\xc4\x8del 1893 dopisovati v SN, bil pa je dopisnik tudi raznim drugim \xc4\x8dasopisom. Udejstvoval se je v raznih prosvetnih dru\xc5\xa1tvih, v Poljanah je ustanovil bralno dru\xc5\xa1tvo in bil soustanovitelj Sokola. Kot dober poznavatelj razmer v Poljanski dolini in bli\xc5\xbenji sorodnik I. Tav\xc4\x8darja je objavil ve\xc4\x8d \xc4\x8dlankov s komentarji njegovih spisov.'